
Text rozhodnutia
Súd: Krajský súd Košice Spisová značka: 6S/36/2013 Identifikačné číslo súdneho spisu: 7013200314 Dátum vydania rozhodnutia: 06. 02. 2014 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2014:7013200314.3 Uznesenie Krajský súd v Košiciach v právnej veci žalobcu N&EN s.r.o., so sídlom Boľská 166, Kráľovský Chlmec, IČO: 43 967 132, právne zastúpeného JUDr. Pavlom Gombosom, advokátom so sídlom v Košiciach, Moldavská cesta 21/A, proti žalovanému Finančnému riaditeľstvu SR, so sídlom Lazovná 63, Banská Bystrica, v konaní o preskúmanie zákonnosti rozhodnutia žalovaného č. 1100303/1/578285-1312553/2012/5081 zo dňa 13.12.2012, takto r o z h o d o l : Konanie z a s t a v u j e. Žiaden z účastníkov n e m á právo na náhradu trov konania. o d ô v o d n e n i e : Žalobou zo dňa 05.03.2013, podanou osobne na Krajskom súde v Košiciach dňa 11.03.2013, sa žalobca domáhal zrušenia rozhodnutia žalovaného č. 1100303/1/578285-1312553/2012/5081 zo dňa 13.12.2012 a vrátenia veci na ďalšie konanie. Výzvou zo dňa 18.03.2013 bol žalobca vyzvaný, aby v lehote 10 dní zaplatil súdny poplatok za návrh na preskúmanie zákonnosti rozhodnutia orgánu verejnej správy na základe žaloby vo výške 70,- Eur podľa pol. č. 10 a/ sadzobníka súdnych poplatkov zákona č. 71/1992 Zb. o súdnych poplatkoch a poplatku za výpis z registra trestov. Žalobca uvedený súdny poplatok nezaplatil. Dňa 08.04.2013 bolo na tunajšom súde osobne podané podanie žalobcu označené ako „Návrh na oslobodenie od súdnych poplatkov podľa § 138 ods. 1 O.s.p.“. Tunajší súd uznesením č. k. 6S/36/2013-126 zo dňa 14.11.2013 tomuto návrhu nevyhovel a žalobcovi nepriznal oslobodenie od súdnych poplatkov. Predmetné uznesenie nadobudlo právoplatnosť dňa 17.12.2013. Podľa § 8 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti. Výška súdneho poplatku z návrhu na preskúmanie zákonnosti rozhodnutia orgánu verejnej správy na základe žaloby je 70,- Eur (položka 10 písm. a/ Sadzobníka súdnych poplatkov, ktorý je prílohou k zákonu č. 71/1992 Zb. o súdnych poplatkoch a poplatku za výpis z registra trestov v znení neskorších predpisov). Podľa § 10 ods. 1 cit. zákona ak nebol zaplatený poplatok splatný podaním návrhu na začatie konania, odvolania alebo dovolania, súd vyzve poplatníka, aby poplatok zaplatil v lehote desiatich dní od doručenia výzvy, ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Podľa § 10 ods. 3 cit. zákona súd zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania. Keďže žalobca neuhradil súdny poplatok po nadobudnutí právoplatnosti uznesenia o nepriznaní oslobodenia od súdneho poplatku, a neuhradil ho ani do dňa vydania tohto rozhodnutia, súd rozhodol v súlade s citovanými zákonnými ustanoveniami tak, ako je to uvedené vo výrokovej časti tohto uznesenia. Súd rozhodol o trovách konania v zmysle ust. § 146 ods.1 písm. c), § 246c O.s.p., podľa ktorých žiadny z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia na Krajský súd v Košiciach. V odvolaní sa musí popri všeobecných náležitostiach podľa (§ 42 ods. 3 O. s. p.) uviesť, proti ktorému rozhodnutiu odvolanie smeruje, v akom rozsahu sa rozhodnutie napáda, v čom sa rozhodnutie alebo postup súdu považuje za nesprávny a čoho sa odvolateľ domáha.

